YouTube

=__YouTube __= //Skrevet av Kristin Drange//



YouTube er en amerikansk internettside hvor hvem som helst kan laste opp, vise og dele videoer med alle andre som er på nettet. Det er helt åpent og krever ikke at du innstaller noe programvare eller er medlem av et nettsamfunn. Det er ingen sensur og godkjenning fra de som drifter nettstedet av det som legges inn.

YouTube ble lansert i desember i 2005, av Chad Hurley og Steve Chen. I november 2006 ble nettstedet kjøpt opp av Google Inc, for 11 milliarder kroner. YouTube er faktisk blitt den mest populære video-siden i verden, og er blant de raskest voksende nettstedene på internett. Nettstedet finansieres med reklame, og det koster ikke noe for brukerne.

I august 08 var YouTube rangert som det tredje mest besøkte nettstedet i verden. I 2006 kunngjorde nettsiden at det hver dag blir sett 100 millioner flimklipp, og at 65 000 nye videoer blir lastet opp hver eneste dag.

På Youtube kan alle legge ut sine kunstneriske innslag, samt annonsere sine meninger og følelser. Det er veldig enkelt og lettvint å bruke, og tilgjengelig for alle som har tilgang til internett. Dersom man bare vil se videoer, trenger man ikke å bli medlem. Det er bare dersom man ønsker å legge ut sine egne videoer og kommentere andre sine videoer at man må bli medlem.

Medlemmene driver egen sensur på innholdet. YouTube har et system som fungerer slik at medlemmene kan "flagge" en video, om de mener at innholdet er støtende. De som er ansvarlig for nettstedet vil så vurdere innholdet og eventuelt fjerne innholdet eller legge det slik at brukerene må være over 18 år for å få tilgang. De videoene som blir flagget er ofte de med sterkt innhold, som feks porno og vold.



Nettstedet inneholder utallige videoer med alle tenkelige temaer. Man kan praktisk talt legge ut hva som helst man vil, bare så lenge det er eget materiale. YouTube forbyr opplastning av videoer som er beskyttet av opphavsrett. Dette er vanskelig å hindre, men det har vært tilfeller hvor store filmselskaper har slettet YouTube-videoer som har inneholdt copyright-materiale. Til tross for copyright-forbudet, legger mange ut videoer som viser scener fra deres favorittfilm, serie og reklame.

Dette er noe av det man kan gjøre på nettstedet YouTube:
 * Brukerne kan laste opp en YouTube-video på Facebook, MySpace, blogger og andre internettsider hvor alle kan se på dem.
 * Brukerne kan velge å legge ut videoene deres slik at alle kan se dem, eller bare dele privat med venner og familie.
 * Brukerne kan abonnere på andre spesifikke brukeres videoer slik at de får beskjed når nye videoer er opplastet.
 * Brukere som har webkamera og flash kan legge ut videoer de har tatt opp direkte fra videokameraet.

Nettstedet kan dessverre også ha en negativ innflytelse på enkelte mennesker. Noen legger ut videoer som viser ulovlige handlinger, og noen legger ut videoer uten at de som er med på videoen har samtykket til dette. Det er nok mange som ligger inne på YouTube uten at de selv er klar over dette. Om en oppdager at en ligger ute på YouTube mot sin vilje så kan en kreve å få dette fjernet. Noen kan også lære ting og få inspirasjon på YouTube til ulovlige eller skadelige handlinger noe som kan skape farlige situasjoner. Det har også vært tilfeller hvor nettstedet har blitt brukt som et slags mobbested for tenåringer.

En del mennesker har blitt berømte på bakgrunn av deres opptreden i YouTube-videoer, blant annet norske Lasse Gjertsen, bedre kjent som "Lassegg." I en del miljøer så gir det status å få vist videoen sin så mange ganger som mulig.

Her kan du se en av videoene til "Lassegg:"

media type="youtube" key="JzqumbhfxRo" height="344" width="425"

[|www.youtube.com] [|www.wikipedia.com]
 * Kilder:**